ระเบียบคณะกรรมการจัดสรรที่ดินจังหวัดจันทบุรีว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๖๐ อาศัยอำนาจตามความในมาตรา๑๔ (๔) แห่งพระราชบัญญัติการจัดสรรที่ดิน พ.ศ. ๒๕๔๓ และมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติการจัดสรรที่ดิน(ฉบับที่ ๒) พ.ศ. ๒๕๕๘ และเพื่อให้เป็นไปตามประกาศคณะกรรมการจัดสรรที่ดินกลาง เรื่องกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรลงวันที่ ๒๗ พฤษภาคม พ.ศ. ๒๕๕๙ คณะกรรมการจัดสรรที่ดินจังหวัดจันทบุรีจึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดจันทบุรี ว่าด้วยการระงับการจดทะเบียนสิทธิและนิติกรรมในที่ดินจัดสรรพ.ศ. ๒๕๖๐ข้อ๒ ให้ยกเลิกระเบียบคณะกรรมการจัดสรรที่ดินจังหวัดจันทบุรีว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๔๗ข้อ๓[๑] ระเบียบนี้ให้ใช้บังคับได้ตั้งแต่วันถัดจากวันประกาศในราชกิจจานุเบกษาเป็นต้นไปข้อ๔ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการหากมีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันนับแต่วันที่ได้รับหนังสือแจ้งโดยส่งทางไปรษณีย์ลงทะเบียนตอบรับไปยังผู้ค้างชำระเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดหรือเจ้าพนักงานที่ดินจังหวัดสาขา หรือนายอำเภอ ซึ่งที่ดินนั้นตั้งอยู่พร้อมด้วยหลักฐานดังนี้(๑)หนังสือที่แจ้งให้ผู้ค้างชำระได้ทราบซึ่งต้องมีเวลาให้ชำระเงินล่วงหน้าไม่น้อยกว่าสิบห้าวันนับแต่วันที่ได้รับหนังสือแจ้งโดยส่งทางไปรษณีย์ลงทะเบียนตอบรับไปยังผู้ค้างชำระ(๒)หลักฐานแสดงว่าเป็นผู้มีอำนาจทำการแทนบุคคลดังกล่าวหรือหนังสือมอบอำนาจข้อ๕ เมื่อเจ้าพนักงานที่ดินจังหวัดหรือเจ้าพนักงานที่ดินสาขา หรือนายอำเภอได้รับแจ้งและเห็นว่ามีหลักฐานครบถ้วนตามข้อ ๔ แล้วให้สั่งระงับการจดทะเบียนสิทธิและนิติกรรมในที่ดินจัดสรรของผู้ค้างชำระโดยดำเนินการดังนี้(๑) ลงในบัญชีอายัด (บ.ท.ด.๒๗) โดยระบุว่า ระงับการจดทะเบียนสิทธิและนิติกรรมตามมาตรา๕๐ วรรคสอง แห่งพระราชบัญญัติการจัดสรรที่ดิน พ.ศ. ๒๕๔๓ ซึ่งแก้ไขเพิ่มเติมโดยพระราชบัญญัติการจัดสรรที่ดิน (ฉบับที่ ๒) พ.ศ. ๒๕๕๘ตามหนังสือ (ชื่อบุคคล/นิติบุคคล) ........................ ลงวันที่...................... แล้วลงลายมือชื่อ พร้อม วัน เดือน ปีกำกับไว้(๒)เขียนคำสั่งห้ามโอน (ท.ด.๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับการจดทะเบียนสิทธิและนิติกรรมในกรณีที่ใช้ระบบคอมพิวเตอร์เพื่อการจดทะเบียนสิทธิและนิติกรรมให้มีการบันทึกข้อมูลการระงับการจดทะเบียนสิทธิและนิติกรรมลงในระบบคอมพิวเตอร์ไว้ด้วยทั้งนี้ ให้นำความในหมวด ๖ ของคำสั่งกระทรวงมหาดไทยที่ ๖๓๕/๒๕๔๗ เรื่อง การอายัดที่ดิน มาใช้บังคับโดยอนุโลมเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัด หรือเจ้าพนักงานที่ดินจังหวัดสาขา หรือนายอำเภอมีหนังสือแจ้งเจ้าของที่ดินให้ทราบ เรื่องการระงับการจดทะเบียนสิทธิและนิติกรรมโดยทางไปรษณีย์ลงทะเบียนตอบรับภายในวันที่ลงบัญชีอายัดหรือวันทำการถัดไปเป็นอย่างช้าข้อ๖ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งเจ้าพนักงานที่ดินจังหวัด หรือเจ้าพนักงานที่ดินสาขา หรือนายอำเภอเพื่อให้ยกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินผู้ค้างชำระเงิน ได้ชำระเงินจำนวนดังกล่าว หรือเมื่อเจ้าของที่ดินได้นำหลักฐานการชำระเงินดังกล่าวมาแสดงแก่พนักงานเจ้าหน้าที่แล้วให้เจ้าพนักงานที่ดินจังหวัด หรือเจ้าพนักงานที่ดินจังหวัดสาขา หรือนายอำเภอดำเนินการสอบสวนพยานหลักฐานเท่าที่จำเป็นเมื่อเป็นที่เชื่อได้ว่าชำระเงินครบถ้วนถูกต้องแล้วจึงสั่งยกเลิกการระงับการจดทะเบียนสิทธิและนิติกรรมได้ในกรณีที่เจ้าของที่ดินนำหลักฐานการชำระเงินมาแสดงให้เจ้าพนักงานที่ดินจังหวัดหรือเจ้าพนักงานที่ดินจังหวัดสาขาหรือนายอำเภอ ทำหนังสือแจ้งนิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุมัติจากคณะกรรมการให้ทราบเรื่องยกเลิกการระงับการจดทะเบียนสิทธิและนิติกรรมโดยทางไปรษณีย์ลงทะเบียนตอบรับภายในวันที่ยกเลิกบัญชีอายัดหรือวันทำการถัดไปเป็นอย่างช้าข้อ๗ เมื่อยกเลิกการระงับการจดทะเบียนสิทธิและนิติกรรมตามข้อ ๖ แล้วให้พนักงานเจ้าหน้าที่ขีดฆ่ารายการในบัญชีอายัดด้วยหมึกสีแดงและบันทึกไว้ในช่อง ๖ (จัดการเสร็จ) โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือ..................... (ชื่อบุคคลหรือนิติบุคคล............. ลงวันที่.................... หรือ ยกเลิกคำสั่งระงับการจดทะเบียนสิทธิและนิติกรรม ตามหลักฐานการชำระเงิน เลขที่ ........................ ลงวันที่............................. แล้วลงลายมือชื่อ พร้อมวันเดือน ปี กำกับไว้และปลดคำสั่งห้ามโอน (ท.ด.๓๗) ออกข้อ๘ การระงับการจดทะเบียนสิทธิและนิติกรรมในที่ดินจัดสรรตามระเบียบคณะกรรมการที่มีอยู่ก่อนวันที่ประกาศนี้ใช้บังคับยังคงมีอยู่ต่อไปข้อ๙ ผู้จัดสรรที่ดินได้รับอนุมัติจากคณะกรรมการให้จัดเก็บค่าใช้บริการและค่าบำรุงรักษาบริการสาธารณะอาจขอให้ระงับการจดทะเบียนสิทธิและนิติกรรมในที่ดินจัดสรรของผู้ค้างชำระได้ตามประกาศนี้ให้นำความในข้อ ๔ ถึงข้อ ๗ มาใช้บังคับโดยอนุโลมประกาศณ วันที่ ๒๙ กันยายน พ.ศ. ๒๕๖๐พงษ์พัฒน์วงศ์ตระกูลรองผู้ว่าราชการจังหวัดปฏิบัติราชการแทนผู้ว่าราชการจังหวัดจันทบุรีประธานกรรมการจัดสรรที่ดินจังหวัดจันทบุรีภวรรณตรี/จัดทำ๒๕ธันวาคม ๒๕๖๐ปุณิกา/ตรวจ๓๐ธันวาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๑ ง/หน้า ๖/๖ ธันวาคม ๒๕๖๐